Хорхе Гилен
Призори

Превод от испански: Александър Муратов, Атанас Далчев, 1978

chitanka.info

Каква луна, какъв април!

Как тих и бистър е просторът!

Което съм загубил аз,

със птиците ще се завърне,

със веселите им ята,

които в своя хор предутрен

цвъртят, цвъртят, цвъртят, цвъртят

без помисъл за благодарност.

Над мен голямата луна

в небето неподвижна висне.

Такъв, какъвто бях преди,

откривам се под своите мисли.

На щастието от върха

внезапно славей ще запее.

Руменина, руменина

между ветреца и небето.

Загубените младини

загубени ли са? Душата

отминалите светли дни

живей отново под луната.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.